b'\n_START_ARTICLE_\nSibirisk tusindtop\n_START_SECTION_\nBeskrivelse\n_START_PARAGRAPH_\nSibirisk tusindtop er en l\xc3\xb8vf\xc3\xa6ldende busk med en opret v\xc3\xa6kst. Barken er f\xc3\xb8rst r\xc3\xb8dbrun og t\xc3\xa6t h\xc3\xa5ret. Senere bliver den lysegr\xc3\xb8n og taber efterh\xc3\xa5nden beh\xc3\xa5ringen. Til sidst er den blank og brun med lyse korkporer. Gamle grene kan blive gr\xc3\xa5 og svagt opspr\xc3\xa6kkende. Knopperne er sporedtstillede, udsp\xc3\xa6rrede, ovale og r\xc3\xb8dbrune._NEWLINE_bladene er uligefinnede med lancetformede sm\xc3\xa5blade og dobbelt savtakket rand. Oversiden er gr\xc3\xa6sgr\xc3\xb8n, rynket ("plisseret") og h\xc3\xa5rl\xc3\xb8s, mens undersiden er lysegr\xc3\xb8n med tydelige ribber. Under l\xc3\xb8vspringet er skudspidser og blade r\xc3\xb8dlige. Blomstringen foreg\xc3\xa5r i juni-juli, hvor man finder blomsterne samlet i store, overh\xc3\xa6ngende stande. De enkelte blomster er 5-tallige og regelm\xc3\xa6ssige med hvide kronblade. Frugterne er t\xc3\xb8rre, kapselagtige b\xc3\xa6lge._NEWLINE_Rodsystemet best\xc3\xa5r af h\xc3\xb8jtliggende, vidt udbredte r\xc3\xb8dder og lange udl\xc3\xb8bere._NEWLINE_H\xc3\xb8jde x bredde og \xc3\xa5rlig tilv\xc3\xa6kst: 2,00 x 2,00 m (30 x 30 cm/\xc3\xa5r), heri ikke medregnet skud fra udl\xc3\xb8berne.'